 Generate a headline for the following text: nDare ramajisitireti rarasa nhasi chikumbiro chemutori wenhau ane mukurumbira munyika, Hopewell Chinono, chekuti mhosva yaari kupomerwa iraswe. Dare iri rati mhosva yake achatanga kutongwa musi wa12 kusvika musi 14 Chikunguru. Vachipa mutongo wavo nhasi, mutongi wedare, Amai Vongai Muchuchuti Guwuriro, vati kunyange hazvo nyaya iri kupomerwa Chinono isina kujeka, ichajekeswa apo paachatongwa. Rimwe remagweta aChinono, VaGift Mtisi, vati dare ichokwadi kuti dare harina kutambira chikumbiro chavo richiti huchapupu hwenyaya huchabuda paichatongwa nyaya iyi. VaMtisi vati vabvumirana nevachuchusi kuti nyaya iyi itongwe muna Chikunguru. Chinono, uyo achatongwa achibva kumba kwake mushure mekubhadhara mari yechibatiso, ari kuramba nyaya iyi achiti ikodzero yake semutapi wenhau kufambisa mashoko. Chinono anonzi akakurudzira veruzhinji kuratidzira zvine mhirizhonga musi wa31 Chikunguru gore raperaachishandisa dandemutande rake reTwitter. Anonzi akaita izvi pamwe naVaJacob Ngarivhume nevamwe vakaita semumiriri weZengeza West, uye vari mutevedzeri wasachigaro weMDC Alliance, VaJob Sikhala, avo vari kumatarewo nemhosva imwe cheteyo. Mapurisa arambidza zvakare magweta aChinono kutaura nevatori venhau pasina chikonzero. Mukuru weMedia Institute of Southern Africa-Zimbabwe, VaTabani Moyo, vaudza Studio7 kuti zvinosuwisa kuti Chinono ava kutongwa nekuda kwebasa rake. Zvichakadai, mutori wenhau anoshanda akazvimirira, Jeffrey Moyo, asungwa nemapurisa uye pari zvino ari mumaoko emapurisa paHarare Central Police Station. Moyo ari kubatsirwa nemagweta, Amai Beatrice Mtetwa naVaDougie Coltart, uye VaColart vaudza Studio7 kuti hazvisati zvajeka kuti Moyo asungirwei. Mutauriri wemapurisa, Assistant Commissioner Paul Nyathi, vati tivabate mangwana panyaya iyi. Zvichakadai VaMoyo, vaudza Studio 7 kuti hurumende inofanira kusiya vatapi venhau vachishanda vakasununguka. Pataenda pamhepo Jeffrey Moyo ange achiri kukamba yemapurisa paHarare Central. No media source currently availableSure, heres a headline for the given text - Chikumbiro chaHopewell Chinono Chinoramba Kutambirwa neDare 